7. ΑΝΑΓΚ. ΝΟΜΟΣ υπ’ αριθ.437 της 20/25 Ιαν.1937 Περί συμπληρώσεως του υπ’ αριθ.45 Α.Νόμου περί συστάσεως Υφυπουργείου Τύπου και Τουρισμού. Άρθρον μόνον.-Προς επίτευξιν των Τουριστικών σκοπών εις ους αποβλέπει η σύστασις του Υφυπουργείου Τύπου και Τουρισμού, πάσαι αι αρχαί του Κράτους, δημόσιαι, δημοτικαί, και κοινοτικαί, εν τη ασκήσει των καθηκόντων αυτών και εφ’ όσον ταύτα αφορώσιν εκτός των ζητημάτων των ενδιαφερόντων κατά τους κειμένους νόμ.4377/1929, 6450/1935, Α.Ν. της 16 Νοεμ.1935 τροπ. του 6450 (18.Βα.5) και Α.Ν. υπ’ αριθ.45/1936 (ανωτ.σελ.5), 1698/1919 (18.Εα.) 2992/1922, 2188/1920 (18.Δα. και 18 Δβ.5) και 4844/1930 (18.Δα.), το Υφυπουργείον Τύπου και Τουρισμού, και ζητήματα σχέσιν έχοντα με τον πολιτισμόν, τον χαρακτήρα και την εμφάνισιν της Χώρας, οφείλουσι να συμμορφώνται προς τας υποδείξεις τας οποίας εγγράφως ήθελε καθορίσει ο επί του Τύπου και Τουρισμού Υφυπουργός. Υπάλληλοι αρνούμενοι να συμμορφωθούν ή παραβαίνοντες τα κατά τα προηγούμενα εδάφια καθοριζόμενα εισάγονται υποχρεωτικώς, κατ’ αίτησιν του Υφυπουργού Τύπου και Τουρισμού εις το κατά τας κειμένας διατάξεις αρμόδιον δια την άσκησιν και επιβολήν πειθαρχικού ελέγχου και ποινών υπηρεσιακόν Συμβούλιον του Υφυπουργείου εις ο υπηρετεί ο διωκόμενος υπάλληλος και ούτινος μετέχει μετά ψήφου εισηγούμενος εις των Διευθυντών του Υφυπουργείου Τύπου και Τουρισμού υποδεικνυόμενος υπό του Υφυπουργού Τύπου και Τουρισμού. Εις εκτέλεσιν του ανωτέρω νόμου εξεδόθη η αστυνομική διάταξις της 3/16 Φεβρ.1937 περί αναρτήσεως σημαιών κατά τας εθνικάς εορτάς. 